கேள்வி: கரிமா சஞ்சய் - இளமை வாழ்க்கையும் கல்வியும் பற்றி விளக்கவும்.
பதில்: உத்தரப் பிரதேசம் பிரயாக்ராஜ் நகரில் இவர் செயின்ட் அந்தோனி பெண்கள் கான்வென்ட் பள்ளியில் பள்ளிப்படிப்பை முடித்தார். பின்னர், அலகாபாத் பல்கலைக்கழகம் பொருளாதாரம் மற்றும் பண்டைய வரலாறு மற்றும் கலாச்சாரத்தில் முதுகலைப் பட்டம் பெற்றார். தற்போது அருங்காட்சியகங்களின் கண்காணிப்பாளராகவும் உள்ளடக்க உருவாக்குநராகவும் உள்ளார். புதுதில்லியில் உள்ள பிரதான் மந்திரி சங்க்ராலயாவிலும் பணியாற்றியுள்ளார். இது இந்தியப் பிரதமர் நரேந்திர மோடியால் 14 ஏப்ரல் 2022 அன்று தொடங்கப்பட்டது. 17வது பிரவாசி பாரதிய திவாஸை முன்னிட்டு "இந்திய சுதந்திரப் போராட்டத்தில் புலம்பெயர்ந்தோரின் பங்களிப்பு" என்ற கருப்பொருளில் கண்காட்சியையும் இவர் உருவாக்கினார்.
கேள்வி: கரிமா சஞ்சய் - படைப்புகள் பற்றி நீங்கள் என்ன அறிந்துள்ளீர்கள்?
பதில்: இவர் பல்வேறு தலைப்புகளில் பல புத்தகங்களை எழுதியுள்ளார். அரசு நிறுவனங்களுக்கும் தனியார் நிறுவனங்களுக்கும் பல்வேறு ஆவணப்படங்கள் மற்றும் குறும்படங்களையும் தயாரித்துள்ளார். இந்தி மொழியில் எழுதிய 'ஸ்மிருதியன்' (2013) 'ஆதங்க் கே சாயே மே' (2015) மற்றும் 'கட்டே மிட்டே சே ரிஷ்டே' (2019) ஆகியவை இவரது மிகவும் குறிப்பிடத்தக்க இலக்கியப் படைப்புகள் ஆகும். பல்வேறு பத்திரிகைகள், செய்தித்தாள்கள் மற்றும் செய்தி-இணையதளங்களில் சமூக மற்றும் சுற்றுச்சூழல் பிரச்சினைகள் குறித்து இவர் தொடர்ந்து பங்களிப்பு செய்து வருகிறார்.